# FORMÅL

At sikre overholdelse af farlig gods regler, herunder uddannelse af relevante personer.

# 1. FARLIGT GODS

Farligt gods, der transporteres på offentlig vej, skal transporteres iht. særlige regler, der hedder ADR.

I ADR findes 9 klasser af farligt gods. Enhver stofbetegnelse i de forskellige klasser er tildelt et UN-nr. Dette kan findes i sikkerhedsbladets pkt. 14 og i [www.kemibrug.dk](http://www.kemibrug.dk), hvor alle transportoplysninger fremgår.

Er der faresedler på en emballage med kemikalier eller farligt affald, er det som udgangspunkt farligt gods (ADR).

# 2. PAKNING

Farligt gods skal være emballeret i UN-godkendt emballage med tydelig UN kode.

HUSK - plastemballage, der benyttes til farligt gods må højst være 5 år gammel.

Emballager med farligt gods/affald, der indeholder væsker, som er brandfarlige, giftige eller ætsende emballeret i spændelågsfade, skal pakkes med ikke brændbart opsugnings-/pakkemateriale (inert materiale), og spændelågsfad skal være forsynet med inerliner (plastpose).

* Relevante faresedler- og håndteringsmærker skal klæbes på emballagen.
* Faresedler skal sidde på samme flade og i umiddelbar nærhed af UN nummeret.

Generelle retningslinjer for pakning og emballering af kemikalier og affald, se Instruktion 2 – Pakning af kemikalier og affald.

# 3. TRANSPORT

Transportmidlet skal indrettes så spild undgås, evt. transporteres godset i spildbakke, der kan rumme indholdet af den største emballages og medbringe **absorberingsmiddel (kattegrus, vermiculite eller lignende**).

Godset skal være fastsurret under transporten.

Farligt gods transport kræver, at der medfølger transportpapir.

HUSK - der skal være overensstemmelse mellem kemikalie/affaldets bestanddele og transportpapirerne.

Udfyldelse af transportdokumenter se Bilag 2 – Transport iht. ADR punkt 1.1.3.6 (frimængde).

# 4. UDDANNELSE

Følgende skal have en ADR uddannelse:

* Chauffører, der transporterer farligt gods skal have et ADR bevis.
* Chauffører kan nøjes med en kapitel 1.3 uddannelse, hvis der køres under ”Frimængde”.
* Personer, der håndterer farligt gods i forbindelse med sortering, pakning, emballering eller mærkning skal have en kapitel 1.3.uddannelse.

# 5225. I TVIVL…

Kontakt din kemikalieansvarlige på dit institut eller sikkerhedsrådgiveren.

Ved spild af kemikalier, se instruktion 5 - Miljøuheld og nærved uheld.